Druga bitka kod Moulin-aux-Chèvresa
<s>Druga bitka kod Moulin-aux-Chèvresa se odigrala 9. oktobra 1793. godine na zapadu Francuske za vrijeme Rata u Vendéeu između snaga republikanske vlade na jednoj, i vandejskih kontrarevolucionarnih pobunjenika na drugoj strani.</s><s>Do nje je došlo tokom ofenzive koju je sa zapada pokrenuo republikanski general Canclaux; republikanski general Alexis Chalbos je, pak, kao podršku toj operaciji pokrenuo ofenzivu iz Bressuirea.</s><s>Chalbos je raspolagao sa tri divizije koje je držao u jednoj koloni i ona je došla pred Châtillon, neslužbeni "glavni grad" pobunjeničke teritorije koji je branio Louis de Lescure sa oko 4000 ljudi.</s><s>Lescure je zatražio pomoć od drugih pobunjeničkij vođa, ali su mu Henri de La Rochejaquelein i Jean-Nicolas Stofflet mogli dodati samo 2000 ljudi, pa je zbog toga bio brojčano inferioran Chalbosovim republikancima koji su brojali oko 11000 ljudi.</s><s>Došlo je do borbe koja je odlučena kada je republikanska konjica pod generalom Westermannom došla u pobunjeničku pozadinu, izazvaši paniku u njihovim redovima.</s><s>Republikanci su nakon toga zauzeli Châtillon i počeli paliti njegovu okolicu.</s><s>Dva dana kasnije je došlo do Druge bitka kod Châtillona u kojoj su republikanci poraženi, ali grad potpuno uništen.</s>

<s>Literatura
 Charles-Louis Chassin, La Vendée Patriote (1793-1800), Tome III, édition Paul Dupont, 1893-1895, p.196-198.</s><s>Yves Gras, La Guerre de Vendée, éditions Economica, 1994, p.81.</s>

<s>1793
Vandejski rat</s>

